ועדת העבודה, הרווחה והבריאות, כנסת 18, פרוטוקול מספר 568, 2011-11-21 10:30

חיים כץ: בוקר טוב.

חיים כץ: יום שני בשבוע, כ"ד בחשוון, ה-21 בנובמבר 2011 ואני מתכבד לפתוח את ישיבת ועדת העבודה, הרווחה והבריאות, ישיבת המשך לישיבה שהתקיימה לפני שבוע.

חיים כץ: על סדר היום מצב טיפות החלב והמחסור החמור בתקני אחיות בתחנות אלו.

חיים כץ: בישיבה האחרונה משרד האוצר אמר שאין לו בעיה להביא את התקנים החסרים וכי הם צריכים לראות מהיכן מגיע הכסף.

חיים כץ: אמר שכדי לכסות את התקנים הוא ימצא 10 עד 15 מיליון שקלים מתוך תקציב של ארבעה מיליארד שקלים.

חיים כץ: רוני, שזה לא יהיה חיבוק דב.

חיים כץ: אני מכהן כיושב ראש הוועדה וחבר בה במשך 12 שנות כהונתי בכנסת וזה לא מעט זמן ונתקלתי בכמה מנכ"לי משרד הבריאות.

חיים כץ: אולי אני לא חביב האוצר ובכל מיני דיונים הם אומרים שבשמחה הם היו מחליפים אותי.

חיים כץ: אני רואה איך הם אומרים שיענישו אותי ויעבירו את הנושאים שלי לוועדה אחרת.

חיים כץ: בכל מקום אני אומר שלשמחתי בנושא הבריאות מנכ"ל הוא ענייני, מקצועי, לא בורח ממאבקים ומתנהל באופן ישר.

חיים כץ: אני מאוד רוצה לקוות שגם בצמרת השלטונית, ואני חלק מהמפלגה שמרכיבה אותה, יקבלו מספיק שכל ויבינו שאנשים טובים אומרים את מה שהם חושבים ואנשים טובים שנלחמים הם אנשים חזקים וגם בונים מערכות טובות.

חיים כץ: אנשים שהם יסמנים והם חלשים, אתם לא מגיעים לשום מקום.

חיים כץ: אני שמח שאתה נמצא בתפקיד מנכ"ל משרד הבריאות.

חיים כץ: אני חושב שאתה הבן אדם הנכון במקום הנכון ובתקופה הקשה הזאת.

חיים כץ: יש עליות ומורדות, פעם אתה באמצע האוטובוס ופעם אתה בסופו, אבל אם אתה באוטובוס, המערכת תגיע לאן שהיא תגיע.

דב חנין: הבעיה היא שמדי פעם משדרגים את האוטובוסים.

חיים כץ: בשורה התחתונה, אני מקווה – ואני גם יודע – שליצמן מבין איזה פנינה יש לו ביד.

חיים כץ: כל זה היה בגדר הכנה וריכוך, אבל עכשיו ניכנס לנושא.

עפו אגבאריה: תוסיף שהדברים שאמרת הם גם על דעתנו.

אילן גילאון: על דעת כולנו.

חיים כץ: כן.

חיים כץ: רוני, אני רוצה לציין שלפני שהתחילה הישיבה אמרו לי חברי הוועדה על כל הגוונים הפוליטיים, גם אופוזיציה וגם קואליציה, שיש דיון על טיפות חלב ועכשיו יבוא מנכ"ל רוני גמזו ונגיד לי את מה שאנחנו חושבים.

חיים כץ: אמרתי להם שאני אומר מה שהם חושבים ואני אוריד מעט כי אומרים רק מקצתו.

חיים כץ: אם כן, הורדתי ואמרתי מקצתו.

חיים כץ: אנחנו נכנסים לדיון בנושא טיפות החלב.

חיים כץ: בדיון האחרון אמר האוצר שהוא נתן תקנים.

חיים כץ: הנה, הוא מהנהן בראשו כאומר כן.

חיים כץ: האוצר אמר שהוא נתן תקנים ואם מביא את הכסף, מבחינתו אין בעיה לשחרר את התקנים בשנה אחת.

חיים כץ: נכון?

חיים כץ: אמרת דבר כזה?

רועי כפיר: מחר אפשר לשחרר תקנים.

רועי כפיר: זה נכון.

חיים כץ: כמה תקנים?

רועי כפיר: בחשבון שאני מנסה לעשות בראש, 54 תקנים מחר בבוקר.

דב חנין: למה לא 220?

עפו אגבאריה: דובר על 108.

חיים כץ: לא.

חיים כץ: חלק נתנו.

חיים כץ: המחלוקת הייתה לגבי 69 אבל חלק קיבלו.

רועי כפיר: אני אסביר.

רועי כפיר: לא התכוננתי לשאלה.

חיים כץ: אם אתם באוצר תבקשו], נגיש לכם את כל השאלות מראש כך שתבואו מוכנים.

רועי כפיר: כבוד היושב ראש, אני לא רוצה לומר דברים שלא נסגרו עד הפרט האחרון עם סמנכ"ל התקציבים של אבל מקסימום הוא יתקן אותי.

רועי כפיר: 91 תקנים היו אמורים להינתן בארבע פעימות, כאשר הפעימה האחרונה היא ב-2012.

רועי כפיר: ב-2012, אם אינני טועה, הפעימה האחרונה להשלים את ה-91 היא 37 תקנים, כך שעשיתי חשבון בראש והגעתי ל-54 תקנים מחר בבוקר, אם העניין הזה מוסדר.

חיים כץ: למה אתה לא יכול לתת את 2012 כבר עכשיו?

קריאה: אלה 69 תקנים.

רועי כפיר: הייתי רוצה לקיים את הדיון הזה עם ולא כאן בוועדה.

חיים כץ: למה?

רועי כפיר: כי זה דיון תקציבי.

חיים כץ: אני רוצה שתבין.

חיים כץ: היכן שאתה רוצה לקיים את הדיונים, זה בסדר.

חיים כץ: אנחנו באים אליך ושואלים אותך למה אתה לא נותן לנו את כל התקנים עכשיו.

חיים כץ: אנחנו מבקשים ממך, וביקשנו את זה גם לפני שבוע, לפנות לממונה עליך.

חיים כץ: לא מגדיל את התקציב, לא פותח את התקציב ולא מקצר את ההסכם הקיבוצי.

חיים כץ: אנחנו רוצים להבין אם אתה יודע להביא את התקנות של שנת 2012, שהם לא על חשבונך אבל הם בוודאות ישפרו את מצב התינוקות ואת מצב טיפות החלב.

רועי כפיר: אם נדע להסדיר עכשיו גם את התקנים של 2012,אני אומר בזהירות שזה אפשרי.

חיים כץ: אדוני מנכ"ל , למשרד האוצר יש נכונות לשפר את מצב טיפות החלב והוא אומר שגם את התקנים של 2012 הוא מוכן לפתוח בשנת 2011.

אריה אלדד: ולא תאמרו שהתקציב הזה היה בגירעון?

חיים כץ: לא, יבוא מנכ"ל ויביא כסף.

חיים כץ: הכסף היה צבוע והלך לדברים אחרים, אבל זה היה לפני שבוע.

אריה אלדד: כדי להסיר ספק וכדי שלא נחזור בעוד שבוע ויהיה אותו הסיפור.

חיים כץ: אדוני מנכ"ל , למשרד האוצר יש נכונות.

חיים כץ: אתה תאמר שאתם מביאים את הכסף.

חיים כץ: מה המספר עליו אנחנו מדברים?

קריאה: 108.

אילן גילאון: אני מזהיר אותך שמה שאתה אומר, מוקלט.

רוני גמזו: תודה רבה לכולם.

רוני גמזו: תודה רבה לך יושב ראש הוועדה ולחברי הוועדה על התמיכה.

רוני גמזו: אכן זו תקופה לא פשוטה.

רוני גמזו: כשנכנסתי לתפקיד לפני כשנה וחצי באמת גיליתי את הבעיה, את אותם חילוקי דעות שמחלקת המחקר של הכנסת תיארה בצורה מושלמת, האם התקנים הגיעו עם כסף בלבד או שהתקנים הגיעו עם מימון של התקנים פלוס עוד אותם חמישים מיליון שקלים.

רוני גמזו: בעצם מה שעומד באותם חילוקי דעות, אלה אותם חמישים מיליון שקלים שיוצרים לראיית האוצר בעיה במימוש התקנים.

רוני גמזו: לנגד עיני אני רואה את טיפות החלב ואת המורכבות שבהפעלת טיפות החלב.

רוני גמזו: בשנת 2010 היינו צריכים לתת 18 תקנים אבל גם תקנים אלה לא שוחררו.

רוני גמזו: בישיבה בנציבות שירות המדינה ביחד עם האוצר ועם האחיות הצלחנו להשיג הבנה לשחרור אותם 18 תקנים.

רוני גמזו: אגב, שחרור כאשר הם על חשבון תקנים אחרים של המשרד בדברים אחרים.

רוני גמזו: ככל הידוע לי, 18 התקנים האלו שוחררו בשנת 2010.

רוני גמזו: עכשיו אנחנו עומדים בשנת 2011 על השילוב של ה-32 פלוס שנת 2012, שילוב של ה-37 תקנים.

רוני גמזו: כל זה ביחד – וגם הוועדה אמרה לפני שבוע – כ-15 מיליון שקלים פחות או יותר לאותם 69 תקנים.

רוני גמזו: מאוד חשוב לי לממש את התקנים האלו ואני מיד גם אסביר מה נקודת הצומת המאוד מאוד קריטית שלנו כרגע.

רוני גמזו: ביקשתי מאילן, סמנכ"ל התקצוב, לשבת עם האוצר החל מהשבוע האחרון.

רוני גמזו: זה היה גם לפני כן, אבל פה ושם אנחנו והאוצר לא תמיד מסתדרים בכל.

רוני גמזו: בשבוע האחרון ביתר שאת שני הגורמים ישבו כדי למצוא לזה פתרון.

רוני גמזו: אני גם הסכמתי לתת, מתוך תקציב המשרד, כדי שיהיה ברור שזאת לא רק בקשה לאוצר.

רוני גמזו: אני מכיר שיש כאן חילוקי דעות ובחילוקי הדעות הללו הסכמתי שיהיה גם מתוך תקציב המשרד.

רוני גמזו: אילן, סמנכ"ל הכספים של המשרד, יתאר עכשיו איך זה עומד להיסגר, אבל זה ייסגר בשבועות הקרובים באופן שאני מניח שגם האוצר וגם ייתנו תקציב כדי לגמור את הסאגה המתמשכת הזאת.

חיים כץ: מה זה השבועות הקרובים?

רוני גמזו: אילן יתייחס לזה.

חיים כץ: אני חשבתי שהיום נבוא לכאן ונודיע לממונים על טיפות החלב שהסיפור הזה הסתיים, נסמן וי ונלך לנושאים נוספים שמחכים לטיפול.

חיים כץ: כשאני שומע שבועות קרובים, אני לא מרגיש כל כך טוב.

חיים כץ: מה זה שבועות קרובים?

חיים כץ: תגדירו.

חיים כץ: תנו הגדרות, תאריכים ויעדים.

חיים כץ: שבועות קרובים, אני לא מבין בזה.

חיים כץ: סמנכ"ל כספים, בבקשה.

אילן גילאון: לי אמרו שזה עד חג השבועות ולא יותר.

קריאה: של איזו שנה?

אילן סופר: בוקר טוב.

אילן סופר: אני אילן סופר, סמנכ"ל תקציבים של משרד הבריאות.

אילן סופר: הבעיה, כפי שבאמת עלתה כאן, היא בהחלט קצת יותר מורכבת.

אילן סופר: הבעיה איננה התקנים, 69 התקנים שנותרו והם קיימים בספר התקציב אלא הבעיה היא התקציב.

אילן סופר: הבעיה היא תקציב לשכר יותר משווה ערך לאותם 69 תקנים.

חיים כץ: מה עשיתם עם הכסף שקיבלתם עבור זה?

אילן סופר: אני לא הייתי במשרד כשזה קרה, זה היה בשנת 2008, אבל אנחנו יושבים בימים האלה על המדוכה ואנחנו נפתור את הבעיה הזאת באופן קבוע, לא רק את בעיית אותם 69 תקנים.

אילן סופר: יש לנו בעיה של תקנים נוספים.

אילן סופר: אנחנו נפתור את כל בעיית התקנים ואת כל בעיית השכר של תקציב על מנת שגם בעתיד לא יהיו לנו מצבים כאלה שנקבל תקנים ואי אפשר יהיה לאייש אותם.

אילן סופר: מסתמן פתרון.

אילן סופר: אני יושב עם האוצר ומסתמן פתרון.

אילן סופר: כמו שאמר המנכ"ל, חלק יבוא מתקציב המשרד וחלק יבוא בצורה כזאת או אחרת מתקציב האוצר.

אילן סופר: להערכתי עד סוף השנה הזאת נקלוט את כל התקנים וגם נאפשר למשרד לקלוט את כל התקנים עליהם סוכם בהסכמי בריאת-אוצר ל-2012.

חיים כץ: מה זה להערכתך?

אילן סופר: אני אפילו יכול להתחייב על כך, שעד סוף שנה זאת התקנים הללו ייקלטו.

חיים כץ: אתה מדבר על שנה קלנדרית.

אילן סופר: סוף דצמבר.

אילן סופר: לקראת שנת התקציב הבאה אנחנו נסדר את זה בספר התקציב, בבסיס התקציב, על מנת שהבעיות האלה לא תחזורנה על עצמן.

חיים כץ: זאת אומרת, כל התקנים כולל אלה של 2012.

אילן סופר: כולל תקני 2012.

אילן סופר: בוודאי.

אילן סופר: נסדר את זה.

אילן סופר: יש לנו גם תקנים נוספים - מעבר לאותם תקני אחיות שכרגע נמצאים במחלוקת – שהם לא כאן על השולחן אבל גם זה ייפתר.

חיים כץ: אל תפתור את כל הבעיות בבת אחת, כי אם תפתור את כל הבעיות בבת אחת לא יהיה לנו מה לעשות ויפטרו אותנו.

חיים כץ: לך נושא-נושא.

אילן גילאון: אני רואה שכל מי שקוראים לו אילן עוסק בכספים ורק אני עוסק בשטויות.

חיים כץ: אתה אומר שעד 31 בדצמבר 2011 אתה פותר את כל בעיית התקנים של טיפות החלב, כך שמוריה תהיה מרוצה.

מוריה אשכנזי: אני אהיה מרוצה כשאני אראה את זה.

חיים כץ: יצחק קדמן יבוא ויאמר שהוא מרוצה.

יצחק קדמן: לא אגיד מרוצה אני.

יצחק קדמן: קודם כל, שלוש שנים הם כבר הרוויחו את הכסף.

יצחק קדמן: שיחזירו את הכסף של שלוש השנים.

חיים כץ: יצחק קדמן, אי אפשר לפתור את הבעיה רטרואקטיבית.

חיים כץ: אם עכשיו – בגלל שאתה פנית, בגלל שהוועדה עבדה, בגלל שהאנשים האלה נמצאים – פתרנו את הבעיה והכל בסדר, מרוצה אני.

יצחק קדמן: סלח לי שאני לא מאמין להם כמו שלא האמנתי שהם יישמו את החלטת הממשלה משנת 2008.

חיים כץ: זה משהו אחר.

חיים כץ: אם ב-31 בדצמבר זה מסתדר, באיזשהו מקום גם אתה תהיה מרוצה.

יצחק קדמן: לא יודע.

יצחק קדמן: שמעתי פתאום שמ-60 מדברים על 54 וה-108 בכלל נעלם.

יצחק קדמן: צריך לשאול ברחל בתך הקטנה מתי יהיה הכסף והתקנים וכמה.

עפו אגבאריה: יש גם את השאלה והיא האם באמת אפשר לאייש את התקנים.

חיים כץ: שמענו בחלל החדר שמדברים על 108 תקנים שנשארו.

חיים כץ: זה מה שנשאר לאיוש?

יצחק קדמן: כן.

יצחק קדמן: זה הופיע במצגת של פרופסור גרוטו שהתחיל להציג אותה כאן בוועדה לפני שבוע והמצגת אצלכם.

חיים כץ: מה שכתוב, אמרת שזוכרים וזה נשאר.

חיים כץ: אנחנו פותחים את המצגת ואכן כתוב 108 תקנים.

חיים כץ: רוני, אכן גרוטו הציג תקנים חסרים, 108 תקנים.

חיים כץ: אלה כנראה כל התקנים החסרים וכדי לפתור את הבעיה אנחנו מצפים ל-108 תקנים אלה.

רוני גמזו: אני אסביר לגבי 108 התקנים.

חיים כץ: אתה יודע איך זה מסביר.

חיים כץ: יש שני סוגי אנשים, יש מסבירים ויש מצליחים.

חיים כץ: ברגע שאתה מסביר, אני נכשלתי.

רוני גמזו: שנת 2007, אם אני לא טועה, נירה, הסטנדרט של אב ישראלי הוא בשבע?

נירה חונוביץ: כן.

נירה חונוביץ: זה 2007.

רוני גמזו: בשנת 2007 המנכ"ל הקודם, פרופסור אבי ישראלי, פרסם סטנדרט של כמות אחיות בתוך טיפות חלב.

רוני גמזו: סטנדרט מקצועי של , סטנדרט שמנותק מתקנון על פי נציבות שירות המדינה ותקצוב על פי האוצר.

רוני גמזו: זה סטנדרט נכון.

רוני גמזו: זה נכון מקצועית וכך זה צריך להיות.

רוני גמזו: על פי הסטנדרט הזה, זאת ההערה של פרופסור גרוטו, כדי להגיע מהמצב הנתון לסטנדרט שאנחנו קבענו אותו, חסרים לנו 108 תקנים.

רוני גמזו: כדי לממש את ה-108 תקנים, מעבר לבעיה התקציבית הזו, אני צריך לשכנע את אגף תקציבים להאמין בסטנדרט הזה ולתת לנו את האפשרות לממש את התקנים האלו.

רוני גמזו: במידה שאני לא מצליח לשכנע אותם, בסדרי עדיפות שלי במשרד, כשאני מקבל תקנים לכל שנה נתונה, אני צריך לבוא ולומר שקודם כל זה יהיה לזה.

רוני גמזו: יש לי חוסרים במקומות אחרים כמו מזון, רוקחות וכולי, ואני צריך לקבל את ההחלטה - ואני אקבל את ההחלטה, בינואר 2012, אם אני לא מגיע להסכמות עם האוצר - האם אני הולך ומשחרר יותר אחיות לטיפות החלב כדי לעמוד בסטנדרט אותו אנחנו בעצמנו קבענו.

חיים כץ: רוני, אני לא מבין משהו.

חיים כץ: ההתחייבות של אילן, סמנכ"ל הכספים שלך, לכמה תקנים היא עד ה-31 בדצמבר?

רוני גמזו: כל ה-69.

חיים כץ: לפי הסיפור הזה חסרים לנו 39 תקנים.

עפו אגבאריה: מתוך ה-108.

חיים כץ: כן.

חיים כץ: לפי הסטנדרטים שבע משרד הבריאות.

רוני גמזו: נכון.

רוני גמזו: כאן אני צריך או לקבל הסכמה מאגף התקציבים לתוספת תקנים או אני צריך לקחת תקנים מתוך המשרד ולומר שיותר חשוב להזיז אותם מכאן לכאן.

רוני גמזו: זאת החלטת מדיניות שאני צריך לקבל אותה.

חיים כץ: מה אומר אגף התקציבים?

רועי כפיר: אנחנו מכירים את ההתמודדות עם 91 התקנים.

רועי כפיר: ה-108 תקנים לא הוצגו בפנינו ולכן קשה לי קצת להתייחס אליהם.

רועי כפיר: אני גם לא יודע לומר האם אלה תקנים, משרות או איוש.

רוני גמזו: אלה תקנים.

רוני גמזו: אלה תקנים נוספים.

חיים כץ: תקן, הבנתי שזאת משרה מלאה.

רוני גמזו: אלה תקנים נוספים.

רועי כפיר: יש תקן בספר התקציב, יש משרה שנציבות שירות המדינה פותחת ואיוש זה בן אדם שעובד בפועל.

רוני גמזו: זה הכול.

רוני גמזו: זה תקן שאתה צריך לתת, לאשר, להוסיף יחד עם תקציב, לאשר עם נציבות שירות המדינה לפתוח עוד שורות ואז אנחנו מאיישים.

רועי כפיר: שני דברים בהקשר הזה כאשר הדבר הראשון הוא הכללי יותר.

רועי כפיר: אנחנו לא יודעים לנהל את , לזהות את הצרכים שלו ולפי זה לומר לו לאן אנחנו מקצים את תוספות התקציב שניתנות מדי שנה.

רועי כפיר: הוא זה שבא אלינו עם סדרי העדיפויות ולאחר שמחליטים כמה יתווסף לתקציב , זה מוקצה על פי סדרי עדיפויות שלו.

רועי כפיר: לכן אנחנו לא מכירים בתהליך שאחרי שסוכמו התוספות האלה לפי אותם סדרי עדיפויות, באים ואומרים לנו שגם זה חשוב וגם זה חסר ולכן תוסיפו מעבר.

רועי כפיר: יש מסגרת תקציב לשנים 2011 ו-2012 ו יכול, אם הוא שינה את סדרי העדיפויות, לפעול בהתאם.

רועי כפיר: הערה שנייה, ברשותכם.

רועי כפיר: מנציבות שירות המדינה אני יודע שבחלק גדול מהלשכות גם היום יש בעיה לאייש את התקנים הקיימים.

עפו אגבאריה: איזו בעיה?

עפו אגבאריה: חוסר באחיות?

חיים כץ: רועי, התחלת לדאוג לי למשרדים אחרים?

חיים כץ: לשם מה?

חיים כץ: תעשה את העבודה שלך ותעשה אותה טוב.

חיים כץ: עזוב את המשרדים האחרים.

חיים כץ: אל תנהל את העולם.

חיים כץ: תעשה את העבודה שלך ואל תתפשט יותר מדיי.

חיים כץ: אימפריאליזם זה לא דבר טוב אלא כל דבר צריך להיות במידה.

חיים כץ: רד ממה שאתה יודע.

יוסי קידר: יוסי קידר, סגן נציב שירות המדינה למערכת הבריאות.

יוסי קידר: אני עד הרבה מאוד שנים למצב ש מציג סטנדרטים כפי שהוא היה רוצה.

יוסי קידר: אני גם מודע לכך שבין הרצון או לבין הסטנדרט שהמשרד המקצועי קובע לבין התקצוב, יש עדיין תהליך ארוך שצריך להחליט מה מתוך הסטנדרט אנחנו מאמצים ומה לא.

יוסי קידר: הייתי מאוד שמח אם כל הסטנדרטים דווקא במערכת הבריאות היו יכולים להתממש אבל התקציב של היום לא מאפשר סטנדרטים לא ברופאים, לא באחיות בתי חולים וכולי.

יוסי קידר: הסטנדרט הוא הרצון המקצועי של המשרד.

יוסי קידר: מקביעת הסטנדרט על ידי המשרד ועד התקצוב שהמדינה נותנת, יש תהליך שצריך לעבור אותו.

יוסי קידר: ה-108 תקנים הם סטנדרט שהמשרד מעוניין בו.

קריאה: מ-2006.

יוסי קידר: עדיין הסטנדרט הזה לא עבר בחינה של אותם גורמים שחייבים להיות מעורבים בתקצוב ובקביעת הסטנדרט.

יוסי קידר: למשל, הסטנדרט הזה לא הוצג לנציבות שירות המדינה.

חיים כץ: בסדר גמור.

חיים כץ: הסברת.

יוסי קידר: עוד דבר.

יוסי קידר: לנושא האיוש.

יוסי קידר: נושא התקנים היה אמור להיפתר ואני ממרץ 2010 מתריע בפני שני המשרדים על כך שהנושא לא פתור וכי זה שהוא לא פתור, זה לא תקין.

יוסי קידר: הסאגה ידועה.

יוסי קידר: למרות זאת, במקורות התקציביים הנוכחיים עדיין האיוש הוא בחוסר של 9-10 אחוזים.

חיים כץ: אנחנו לא מבינים באחוזים.

חיים כץ: דבר במספרים מוחלטים.

יוסי קידר: במספרים.

חיים כץ: מי שמדבר באחוזים, אני לא רוצה לומר מה אני חושב.

יוסי קידר: סליחה.

יוסי קידר: מתוך 1,218 תקנים שמתוקצבים במקורות, אנחנו היום בחוסר של 171 אחיות בלשכות עצמן.

יוסי קידר: זה המצב.

יוסי קידר: למרות שה כרגע לא הדיון של הוועדה.

חיים כץ: אנחנו מדברים רק על הנושא שעל סדר היום ולא על שום דבר אחר.

חיים כץ: אנחנו לא מתפזרים.

חיים כץ: אנחנו באים לייעל ולעבוד באופן מסודר.

חיים כץ: אם אנחנו לא רוצים לעבוד באופן מסודר, נתפזר ולא נגיע לשום מקום.

חיים כץ: נפתור בעיה, נלך הלאה.

חיים כץ: אם נדבר על הכול, לא נפתור שום דבר.

חיים כץ: הנושא שעל סדר היום הוא אחיות טיפת חלב ולא שום דבר אחר.

חיים כץ: יוסי אני מדבר על מחסור באחיות טיפות חלב ועל מתן שירות בטיפות החלב.

חיים כץ: את הבעיה הזו צריך לפתור.

חנין זועבי: השאלה שלי דווקא קשורה לנקודה שהעלית.

חנין זועבי: מה הבעיה באיוש ובאיזה מקומות גיאוגרפיים היא קיימת?

יוסי קידר: המחסור הגדול ביותר הוא במרכז.

יוסי קידר: מכל המחוזות, הבולטים במחסור הם הדרום והמרכז.

עפו אגבאריה: זאת אומרת בפריפריה.

חיים כץ: לא.

חיים כץ: הוא אומר במרכז.

עפו אגבאריה: מה זה במרכז?

חיים כץ: תל אביב.

חיים כץ: אלעד.

חיים כץ: בני ברק.

עפו אגבאריה: מה חסר בתל אביב?

עפו אגבאריה: האוכלוסייה מבוגרת ואין שם מספיק ילדים.

מוריה אשכנזי: אני מוכנה לומר איפה חסר, מעבר לדרום.

מוריה אשכנזי: ישוב כמו אלעד ומודיעין.

חיים כץ: זה מרכז.

מוריה אשכנזי: נכון, זה מרכז.

מוריה אשכנזי: נתניה.

עפו אגבאריה: זאת לא תל אביב.

מוריה אשכנזי: זאת לא תל אביב.

עפו אגבאריה: אני מתכוון לומר שבדרך כלל מדובר באוכלוסיות החלשות.

עפו אגבאריה: זאת פריפריה ולא מרכז.

חיים כץ: אם תיקח את מפת ארץ ישראל ותחלק אותה לארבעה חלקים, אלעד נמצאת במרכז.

חיים כץ: אלעד נמצאת בקו אווירי מתל אביב במרחק של שישה-שבעה קילומטרים.

עפו אגבאריה: גם דרום תל אביב ויפו הן פריפריה למרות שהן בתל אביב.

חיים כץ: הן לא פריפריה.

עפו אגבאריה: זאת פריפריה.

עפו אגבאריה: אני מתכוון לשירותים ולא לגיאוגרפיה.

חיים כץ: רוני, בבקשה.

חיים כץ: אנחנו רוצים לסכם את הנושא.

רוני גמזו: אני עומד מאחורי הצהרתו של אילן סופר.

רוני גמזו: עד סוף השנה כל ה-69 תקנים צריכים להיות מאוישים.

רוני גמזו: יש לנו כאן מצגת על מצב טיפות החלב בדרום אבל אני מניח שלוועדה אין זמן לראות אותה ולכן אני אומר כמה דברים בקצרה.

רוני גמזו: בדרום באמת יש לנו את בעיית האיוש הקשה ביותר.

רוני גמזו: היו שם שלושה תהליכים הדרגתיים כדי להגדיל את האיוש כאשר האחד היא תוכנית תמריצים לאחר בג"ץ בשנת 2009, אם אני לא טועה, או בשנת 2010, תוכנית תמריצים ראשונה.

רוני גמזו: התוכנית הזאת לא עבדה והיא לא הביאה מספיק אחיות.

רוני גמזו: מספר האחיות שהגיעו היה שקול למספר האחיות שעזבו.

רוני גמזו: בשנת 2010 עשינו תוכנית תמריצים שנייה – האוצר, הממונה על השכר, הנציבות ואנחנו – וגם כאן לא הצלחנו לעשות שינוי משמעותי.

רוני גמזו: הבנו שכדי לעשות שינוי משמעותי אנחנו צריכים לתמרץ את כולן, גם את הקיימות וגם את החדשות.

רוני גמזו: אז קיבלנו הסכמה לייצר תוכנית תמריצים שלישית שנותנת אפשרות גם לקיימות לקבל תמריץ.

רוני גמזו: לפני כשבועיים יצאנו בקמפיין – נמצא כאן סמנכ"ל ההסברה של המשרד – שהיה מאוד מוצלח וכרגע יש לנו זהב מתחת לידינו.

רוני גמזו: יש לנו כרגע חמישים אחיות שרוצות להגיע לדרום, מתוכן ודאי עשרים-שלושים אחיות מתאימות.

רוני גמזו: אני לא מעלה על דעתי – ואני אומר את זה כאן גם לאוצר, גם לנציבות ולכל מי שקשור – וזה יהיה כשל היסטורי אם אנחנו נאבד את האחיות האלו.

רוני גמזו: צריך לקבל את כולן ולכן מאוד חשוב להפשיר ולשחרר את התקנים.

רוני גמזו: המצב בדרום הוא לא טוב.

רוני גמזו: יש לנו ירידה בשיעורי החיסונים, יש לנו עלייה בשיעורי תמותת התינוקות וחייבים לפתור את זה.

רוני גמזו: לכן אני חייב לגמור את הנושא הזה כדי לתת לדרום את אותם עשרים תקנים.

חיים כץ: אתה תדווח עד ה-10 בדצמבר היכן זה עומד.

חיים כץ: תעביר לוועדה דיווח.

חיים כץ: תודה רבה.

חיים כץ: הישיבה נעולה.